PLANINSKO DRUŠTVO CELJE MATICA                                                 CELJE, 31.07.2006

ODSEK ZA POHODNIŠTVO, STANETOVA 20, SI-3000 CELJE

TEL.: 03 492 4850, 051 338 358

STORŽ NAD VELIM POLJEM

M I Š E L J  V R H,  2350 M,

V NEDELJO, 6. AVGUSTA 2006

KAR LEPO ŠTEVILO POSTAVNIH GORA STOJI OKROG BOHINJSKEGA JEZERA.

KO SE PO NJIH OZIRAŠ Z OČAKA TRIGLAVA,

SE VEČINA UTAPLJA V ZIMSKI BELINI ALI POLETNEM ZELENJU FUŽINSKIH PLANIN.

ŠELE JESEN Ž ŽIVIMI BARVAMI, ČISTIM ZRAKOM IN POSEBNO OSVETLITVIJO

TUDI S TEGA KRALJEVSKEGA RAZGLEDIŠČA PRIČARA LEPOTO NJIH POSTAV.

A MIŠELJ VRH JE IZJEMA.

GREBENA DO MIŠELJSKEGA KONCA NAD HRIBARICAMI NE SPREGLEDAŠ NIKDAR!

KER SE VRH Z VELEGA POLJA KAŽE KOT IZRAZIT STORŽ,

GA OBČUDUJE VSAK TRIGLAVSKI ROMAR, KI PRIHAJA IZ VOJ ALI S POKLJUKE,

ČETUDI SE LE MALOKDO UTEGNE NANJ TUDI POVZPETI.

ČE SO FUŽINSKI VRHOVI ANGELI POD TRIGLAVSKIM PRESTOLOM,

JE MIŠELJ VRH PRAV GOTOVO SAM NADANGEL MIHAEL.

ALI NI TAKŠNO RAZMIŠLJANJE ČISTO ZARES BOTROVALO NJEGOVEMU IMENU?

NAŠ NEDELJSKI OBISK POSVEČAMO TOKRAT LE TEMU IZBRANCU. VABLJENI.

S POSTAJALIŠČA PRI GARAŽNI HIŠI NA CELJSKI GLAZIJI
SE Z NAROČENIM AVTOBUSOM ODPELJEMO OB PETIH ZJUTRAJ, 5.00.

NI KRATKEGA PRISTOPA NITI POD MIŠELJ VRH!

ŠE NAJMANJ TRUDA NAS STANE, ČE SE ODPELJEMO NA POKLJUKO
IN IZSTOPIMO NA RUDNEM POLJU, 1347 M.

KO PO TRIGLAVSKI ROMARSKI POTI ONSTRAN STUDORSKEGA PREVALA, 1892 M,

IZMERIMO OBSEG TOLSTEGA TOŠČEVEGA TREBUHA

IN SESTOPIMO NA MALO POLJE NA DNU VELEGA POLJA,

SMO PO TREH URAH OB VZNOŽJU GORE NA PLANINI POD MIŠELJIM VRHOM, 1650 M.

DESET MINUT POZNEJE ZAVIJEMO Z OZNAČENE PLANINSKE POTI

NA ZANEMARJEMO LOVSKO STEZO, KI PELJE V SPODNJO KRNICO MIŠELJSKE DOLINE.

IZ NJE SE PO JUŽNI REBRI POVZPNEMO NA SEDLO V GLAVNEM GREBENU

IN Z NJEGA DESMO NA RAZGLEDNI MIŠELJ VRH, 2350 M.

VRNEMO SE NA OMENJENO SEDLO IN PREMERIMO ZAHODNI GREBEN DO KONCA.

PRI TEM PREKORAČIMO GREBENSKI VZPETINI NA NIZKEM IN MIŠELJSKO GLAVO,

PREDEN PRIDEMO NA MIŠELJSKI KONEC, 2464 M.

TAM STRMA STENA NAD HRIBARICAMI PRETRGA VES ČAS LAHKO PREHODNI GREBEN.

ZATO SESTOPIMO RAJŠI NA OZNAČENO POT,

KI PELJE Z DOLIČA DO VODNIKOVEGA DOMA NA VELEM POLJU, 1817 M.

ČEZ STUDORSKI PREVAL, 1892 M,

SE PO ENAJSTIH URAH HOJE ŠE PRED MRAKOM VRNEMO NA RUDNO POLJE, 1347 M,

TAKO DA BOMO DOMA MED DESETO IN ENAJSTO URO ZVEČER.

MIŠELJ VRH PO VLOŽENEM NAPORU NE ZAOSTAJA ZA TRIGLAVOM!

NA NJEGOVIH STEZICAH POTREBUJEMO DOBRO OBUTEV, DOVOLJ PIJAČE

PA TUDI SVETILKO, DA NE BI NEPREDVIDENO MORDA IZGUBILI BOJA Z MRAKOM.

OB PRIJAVI V DRUŠTVENI PISARNI V STANETOVI ULICI 20

PLAČAMO 3000 TOLARJEV ZA NAROČENI AVTOBUSNI PREVOZ.

L E P O  P O T  D O  M I Š E L J S K E G A  K O N C A

POT PREDLAGALA TOMAŽ POLAK IN TONE PRIMOŽIČ

